钦定古今图书集成/明伦汇编/氏族典/第299卷 > 《四川总志》 > 房彦谦
## 钦定古今图书集成/明伦汇编/氏族典/第299卷 > 《四川总志》 > 房彦谦

按《隋书房彦谦传》，“彦谦字孝冲，本清河人也。七世祖
谌，仕燕太尉掾，随慕容氏迁于齐，子孙因家焉，世为
燕姓。彦谦早孤，出后叔父子贞，事所继母有逾本生
后。丁所继母忧，勺饮不入口者五日。通涉五经，解属
文，工草隶，雅有词辨，风概高人。广宁王孝珩为齐州
刺史，辟为主簿。彦谦在职，清简守法，州境肃然。及周”
师入邺，齐主东奔，以彦谦为齐州治中。齐亡，归于家。
遂优游乡曲，誓无仕心。开皇七年，刺史韦艺固荐之，
不得已而应命，擢授承奉郎，俄迁监察御史。后迁秦
州总管录事参军。秩满，迁长葛令，甚有惠化，百姓号
为“慈父。”仁寿中，上令持节使者巡行州县，察长吏能
不，以彦谦为天下第一，超授鄀州司马。炀帝嗣位，营
东都，穷极侈丽，天下失望。彦谦知王纲不振，遂去官，
隐居不仕。会置司隶官，盛选天下知名之士。朝廷以
彦谦公方宿著，时望所归，征授司隶刺史。大业九年，
从驾度辽，监扶馀道军。直道守常，介然孤立，为执政
所嫉，出为泾阳令。未几，终于官。谥曰定。